असल इच ध्वन्यात्मक भाशा मौखिक ते लिखित द’ऊं रूपें इच मिलदी ऐ। इसदे इलावा संकेतात्मक भाशा दा बी भाशाई संसार गी सुदृढ़ ते सम्पूर्ण बनाने इच इक विशेश योगदान ऐ। सड़क उप्पर चलदे बेल्लै ड्राइवरें आस्तै लाल जां हरी बत्ती दा संकेत बी पूरी चाल्ली भाशा दा कम्म करदा ऐ, चौक दा सपाही ड्राइवरें गी संकेत आह्‌ली भाशा द्वारा गै समझांदा ऐ। इ ’यां गै केईं बारी अक्ख त्रेह्‌ड़ी करियै, खंघियै जां गैह्‌रा साह् कडिढ्यै बी बड़ियें गल्लें दा सम्प्रेषण कीता जाई सकदा ऐ।